text: Упершыню студэнт з БДУ стаў пераможцам Міжнароднага конкурс "Greatminds"
  Пяцікурснік факультэта прыкладной матэматыкі і інфарматыкі БДУ Аляксандр Бажанаў атрымаў перамогу ў міжнародным конкурсе "Greatminds" (вялікія розумы) карпарацыі IBM. Гэта спаборніцтва дазваляе прызёрам прыняць удзел у навуковых праектах сумесна з навукоўцамі іншых краін, зразумець рэальныя праблемы ў галіне інфармацыйных тэхналогій, а таксама атрымаць веды пра перадавыя тэхналогіі IBM.
  Аляксандр Бажанаў з'яўляецца адзіным беларусам, які за дзевяцігадовую гісторыю спаборніцтва змог увайсці ў міжнародную навуковую групу IBM. Вырашальным фактарам у выбары найлепшых з прэтэндэнтаў сталі пісьмовыя адказы канкурсантаў на пытанні, якія тычацца асабістага бачання развіцця навуковай галіны ў абранай тэме, а таксама спосабы выкарыстання і далейшае развіццё ў ёй IT-тэхналогій.
  Ужо ў жніўні Аляксандр Бажанаў далучыцца да калектыву даследчай лабараторыі IBM у горадзе Найробі (Кенія). У гэтай лабараторыі працуюць 20 навукоўцаў. Менавіта тут студэнт БДУ будзе працаваць над праектам A 2017 06 "Біяметрычная ідэнтыфікацыя на аснове тэхналогіі блокчэйн (Кенія)". Тэма даследавання абрана самім суіскальнікам.
  У гэтым навуковым падраздзяленні ствараюць ідэнтыфікацыйную сістэму для Кеніі і платформу для стварэння больш складаных прыкладанняў, такіх як абароненыя электронныя медыцынскія запісы, якія карыстальнікі змогуць падаваць іншым пры неабходнасці.
  Конкурс "Greatminds" праводзіўся ў 9-ы раз. І за гэты час толькі 70 студэнтаў з розных краін змаглі прайсці стажыроўку ў даследчых лабараторыях IBM. Перамога ў гэтым спаборніцтве гарантуе ўдзельнікам стажыроўкі ад трох да шасці месяцаў у адной з даследчых лабараторый IBM у Цюрыху, Дубліне, Найробі ці Яханэсбургу для студэнтаў з Цэнтральнай і Усходняй Еўропы, а таксама Блізкага Усходу і Афрыкі.